stanford-oval/wikipedia huggingface dataset:
Nonself
Suomessa hyväksytyt nonself-marsut > Tan

Sierainalue, leukapielet, korvien sisäpuolet, rinta, vatsa, jalkojen sisäsivut sekä silmärenkaat ovat kuviointivärin mukaiset. Leukapielistä lähtee etujalkoja kohti perusvärin mukaiset nauhat, jotka muodostavat vatsakuvion kanssa rintaan perusväristä kolmion. Korvien juuressa on kuviointivärin mukaiset merkit (pea spot). Kyljissä esiintyy tasaisesti kuviointivärin mukaisia karvoja koko marsun pituudelta. Vatsan karva on mahdollisimman pitkälle kuviointivärin mukainen, mutta pohjalta perusvärin mukainen. Vatsakuvio näkyy hieman sivulta katsottuna. Tanin hyväksytyt perusvärit ovat lilac, beige, chocolate, grey ja black. Kuviointiväri on tumma golden.
Suomessa hyväksytyt nonself-marsut > Fox

Sierainalue, leukapielet, rinta, vatsa, jalkojen sisäsivut sekä silmärenkaat ovat kuviointivärin mukaiset. Jalkojen sisäsivuilla näkyy kuviointiväri. Leukapielistä lähtee etujalkoja kohti perusvärin mukaiset nauhat, jotka muodostavat vatsakuvion kanssa rintaan perusväristä kolmion. Korvien juuressa on kuviointivärin mukaiset merkit (pea spot), ja korvien sisäpuolet ovat kuvion värin mukaiset. Kyljissä esiintyy tasaisesti kuviointivärin mukaisia karvoja koko marsun pituudelta. Vatsan karva on mahdollisimman pitkälle kuviointivärin mukainen, mutta pohjalta perusvärin mukainen. Vatsakuvio näkyy hieman sivulta katsottuna. Foxin hyväksytyt perusvärit ovat lilac, beige, chocolate, grey ja black. Kuviointiväri on white.
Suomessa hyväksytyt nonself-marsut > Otter

Otterin sierainalue, leukapielet, rinta ja vatsa ovat kuviointivärin mukaiset. Leukapielistä lähtee etujalkoja kohden kuviointivärin mukaiset nauhat, jotka muodostavat perusvärin mukaisen kolmion yhdessä vatsakuvion etureunan kanssa. Silmärenkaat ovat kuviointivärin mukaiset, ja korvien juuressa on kuviointivärin mukaiset otsamerkit (pea spot). Kyljissä on tasaisesti ja tiheästi kuviointivärin mukaisia karvoja koko rungon pituudelta. Kuten tanilla ja foxilla, myös otterilla vatsan karva on jakautunut kahteen vyöhykkeeseen, jossa karva on mahdollisimman pitkälle kuviointivärin mukainen, ollen kuitenkin tyvestä perusvärin mukainen. Vatsakuvion tulee näkyä vähän sivulta katsottuna. Hyväksytyt perusvärit ovat chocolate, beige, lilac, grey ja black, kuviointivärin ollessa cream.
Suomessa hyväksytyt nonself-marsut > Harlekiini

Harlekiinin kuviointi muodostuu ruuduista ja linjoista. Linjat ovat suoria ja yhtenäisiä. Keskilinja kulkee keskellä nenänpäästä pitkin selkää ja jatkuu katkeamatta myös vatsapuolella. Poikkisuoraan marsun ympäri kulkee vähintään kaksi suoraa linjaa, jotka muodostavat marsun kummallekin kyljelle ja mahaan vähintään kolme ruutua. Ruudut ovat selvärajaisia ja vierekkäiset ruudut ovat erivärisiä keskenään. Kuviointi koostuu yksivärisistä sekä kuviointivärisistä tasaisesti sekoittuneista ruuduista. Kaikki kuvion värit esiintyvät molemmin puolin marsua. Väri ulottuu karvan tyveen asti ja se on tasainen karvassa ja koko turkissa. Sallitut kuviointivärit ovat cream/black tai cream/chocolate.
Suomessa hyväksytyt nonself-marsut > Magpie

Magpien kuviointi muodostuu sekä ruuduista ja linjoista. Linjat ovat suoria ja yhtenäisiä, keskilinjan kulkiessa nenänpäästä pitkin marsun selkää aina vatsapuolelle asti katkeamattomana. Marsun ympäri kulkee poikkisuoraan vähintään kaksi suoraa linjaa, joista muodostuu kummallekin kyljelle ja vatsaan vähintään kolme ruutua. Ruutujen tulee olla erivärisiä kuin viereiset ruudut. Kuviointi koostuu yksivärisistä ja kuviointiväreistä tasaisesti sekoittuneista ruuduista. Kuvion värit esiintyvät molemmin puolin marsun runkoa. Sallitut kuviointivärit magpiellä ovat white/black tai white/chocolate.
Suomessa hyväksytyt nonself-marsut > California

Californian perusväri voi olla red, pink eyed/dark eyed golden, buff, saffron, cream, lemon tai dark eyed white. Kuviointiväri on grey, lilac, chocolate, beige tai black. Väri ulottuu karvan tyveen asti ja se on tasainen koko turkissa. Kuviointivärin mukainen nenäkuvio on symmetrinen pisaranmallinen ja se ulottuu nenästä tai sieraimista mahdollisimman selvänä ylös silmien väliin asti. Korvat ja jalat ovat myös kuviointivärin mukaiset.
Himalaya-marsu
Silver agouti syömässä ruohoa.
Black tan
Al Yamamah

Al-Yamamah (arab. اليمامة‎, , suom. kyyhky) on syyskuusta 1985 alkanut sarja Britannian ja Saudi-Arabian välisiä asekauppoja. Kyseessä oli aluksi clearing-kaupan kaltainen aseiden ja öljyn vaihtokauppa. Pääedunsaaja oli brittiläinen, maailman kolmanneksi suurin puolustusteollisuusyhtiö BAE Systems.
Al-Yamamah-kaupat salaisine siirtotileineen tulivat englantilaisille tarpeellisiksi, kun Yhdysvallat teki useita asekauppoja Saudi-Arabiaan 1970-luvulla.
BAEn väitetään lahjoneen Saudeja 1980-luvulla kauppojen varmistamiseksi ja mm. maksaneen salaa saudiprinssi Bandar bin Sultanille yli miljardi Englannin puntaa. Britannian oikeuskansleri lordi Peter Goldsmith kuitenkin keskeytti talousrikostutkinnan joulukuussa 2006 sen jälkeen kun Saudi-Arabia oli uhannut tutkimuksen vaarantavan tekeillä olleet hävittäjäkaupat ja uhkasi tehdä uuden sopimuksen Ranskan kanssa. Pääministeri Tony Blair perusteli tutkinnan keskeyttämistä Britannian kansallisella turvallisuudella, koska tutkinnan pelättiin heikentävän suhteita Saudi-Arabian hallintoon terrorisminvastaisessa taistelussa.
Al-Yamamah I

Vuonna 1989 alkaneet toimitukset
48 Panavia Tornado
28 GR1
6 GR1A
14 koulukonetta
24 Panavia Tornado
JP233 kiitotiepommeja
Sea Eagle-meritorjuntaohjus
ALARM tutkiin hakeutuva ohjus
Al-Yamamah II

Toimitukset 1990–1998
48 Panavia Tornado
Al-Yamamah III

Kauppa alkoi joulukuussa 2005 koskien 72 Eurofighter Typhoon -hävittäjäkonetta, jotka korvaavat parikymmentä vuotta vanhat Tornadot. The Timesin (27.6.2007) mukaan tässä liikkui 1000 miljoonan punnan lahjus, kun koneet aseineen maksavat 15 miljardia dollaria.
Aiheesta muualla

OECD to press Blair over BAE inquiry December 2006
The Al-Yamamah Connection : bombs, bribery and BAE Systems
Corp Watch – BAE System's Dirty Dealings (Arkistoitu – Internet Archive) – November 2003
Out of Arms Way – The Guardian August 2003
Corruption is a Crime (Arkistoitu – Internet Archive)
Saudi-Arabian ilmavoimien Tornado-hävittäjä
Ison-Britannian baptistiliitto

| Ison-Britannian baptistiliitto |
| --- | --- |
Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Iso-Britannia
Seurakuntia:  2 080
Jäseniä:  132 008
Aiheesta muualla
Sivusto
Infobox OKVirheellinen NIMI-arvo: 
Ison-Britannian baptistiliitto on baptistinen kirkkokunta Isossa-Britanniassa. Vuonna 2024 siihen kuului 2 080 seurakuntaa ja 132 008 jäsentä. Se on Baptistien maailmanliiton jäsen.
Aiheesta muualla

Kirkon kotisivut
Patrick Lucey

| Patrick Joseph Lucey |
| --- | --- |
 Patrick Lucey
Wisconsinin 38. kuvernööri
 4. tammikuuta 1971 – 6. heinäkuuta 1977  
Edeltäjä:  Warren Knowles
Seuraaja:  Martin Schrieber
Yhdysvaltain Meksikon suurlähettiläs
 19. heinäkuuta 1977 – 31. lokakuuta 1979  
Edeltäjä:  Joseph Jova
Seuraaja:  Julian Nava
Henkilötiedot
Syntynyt: 21. maaliskuuta 1918 La Crosse, Wisconsin
Kuollut: 10. toukokuuta 2014 (96 vuotta) Milwaukee, Wisconsin
Tiedot
Puolue:  Demokraatit
Patrick Joseph Lucey (21. maaliskuuta 1918 – 10. toukokuuta 2014)  oli yhdysvaltalainen demokraattipoliitikko, joka toimi Wisconsinin kuvernöörinä vuosina 1971–1977, presidentti Jimmy Carterin nimittämänä Yhdysvaltain Meksikon-suurlähettiläänä 1977–1979 ja sitoutumattoman John B. Andersonin varapresidenttiehdokkaana vuonna 1980.
Lotte Reiniger

| Lotte Reiniger |
| --- | --- |
 Lotte Reiniger vuonna 1939.
Henkilötiedot
Syntynyt: 2. kesäkuuta 1899 Charlottenburg, Saksan keisarikunta
Kuollut: 19. kesäkuuta 1981 (82 vuotta) Dettenhausen, Länsi-Saksa
Ammatti:  animaattori, elokuvaohjaaja
Puoliso:  Carl Koch
Ohjaaja
Tunnetuimmat ohjaukset:  Prinssi Ahmedin seikkailut
Aiheesta muualla
www.lottereiniger.de
IMDb 
Elonet
Lotte Reiniger (2. kesäkuuta 1899 Charlottenburg, Saksan keisarikunta – 19. kesäkuuta 1981 Dettenhausen, Länsi-Saksa) oli saksalainen elokuvaohjaaja ja animaattori, joka ohjasi yhden ensimmäisistä pitkistä animaatioelokuvista Prinssi Ahmedin seikkailut.
Nuoruus ja perhe

Lotte Reiniger syntyi Charlottenburgissa vuonna 1899. Hänen vanhempansa olivat Karl ja Eleanor Reiniger. Lotte tutustui kouluaikanaan paperinleikkaustaiteeseen, joka oli peräisin Kiinasta ja josta oli tullut suosittua Saksassa. Teini-ikäisenä Lotte vaikuttui Georges Mélièsin ja Paul Wegenerin elokuvista ja ihaili animaation ja erikoistehoisteiden käyttöä.
Uran alku

Lotte Reiniger suostutteli vanhempansa ilmoittamaan hänet Max Reinhardtin näyttelijäkoulun teatteriseurueeseen, missä ohjaaja Wegener opetti. Reiniger pääsi pian mukaan Wegenerin elokuviin, joihin hän leikkasi erilaisia välitekstejä. Hamelnin rotanpyydystäjän (1918) kuvauksissa Wegener ajautui vaikeuksiin rottiensa kanssa. Reiniger ehdotti, että elokuvassa käytettäisiinkin elävien rottien sijaan animoituja puisia eläimiä. Reinigerin menestys Wegenerin elokuvissa auttoi häntä pääsemään berliiniläiseen Institut für Kulturforschungiin, missä hän tapasi myös aviomiehensä Carl Kochin ja toisen tulevan yhteistyökumppaninsa Berthold Bartoschin.
Reiniger teki vuodesta 1916 eteenpäin yhteistyötä Rochus Gliesen kanssa. Hän oli vastuussa monista erikoistehoisteista ja usein myös lavastuksesta ja puvustuksesta. Gliesen lyhytelokuvaan Apokalypse Reiniger loi silueteista ensimmäisen maailmansodan kauhujen näkymät. Hänen ensimmäinen oma lyhyt animaatioelokuvansa oli Das Ornament des verliebten Herzens (1919). Institut für Kulturforschung mahdollisti Reinigerin ensimmäiset omat elokuvat. Ne otettiin vastaan hyvin, mutta hän taisteli silti koko uransa ajan elokuviensa rahoittamisongelmien kanssa. Reiniger ja Koch hankkivat lisätuloja suunnittelemalla muun muassa mainoselokuvia alan pioneerille Julius Pinschewerille. Niistä on säilynyt Nivealle tehty Das Geheimnis der Marquise (1922) ja Mauxionille tehty Barcarole (1924).
Prinssi Ahmedin seikkailut

Pankkiiri ja tuotantoyhtiön omistaja Louis Hagen kiinnostui Reinigerin elokuvista. Hän halusi panostaa uusiin kykyihin ja kutsui Reinigerin käyttämään Potsdamin studiotansa. Reiniger keskittyi käytännössä vuodet 1923–1925 ensimmäisen pitkän elokuvansa Prinssi Ahmedin seikkailut tekoon. Sitä pidetään vanhimpana säilyneenä pitkänä animaatioelokuvana. Elokuva lähetettiin tammikuussa 1926 sensuurilautakunnalle, mutta ensi-iltansa se sai vasta 2. toukokuuta. Bertolt Brecht järjesti yksityisesti rahoitetun lehdistöesityksen, kun mikään elokuvalevittäjä ei ollut kiinnostunut siitä. Prinssi Ahmedin seikkailut sai valtaisat kehut kriitikoilta, ja elokuvaa alettiin pian levittämään laajemmin.
Reiniger teki Prinssi Ahmedin seikkailujen jälkeen neljä muutakin elokuvaa Hagenin rahoittamalle Comenius-Filmille, kolmiosaisen Doktor Dolittle -sarjan ja elokuvan Die Jagd nach dem Glück (1930). Viimeksi mainitun piti alkujaan olla mykkä, mutta siihen tehtiin jälkiäänitetty ääniraita. Äänielokuvan myötä Reinigerkin alkoi viimeisinä Saksan-vuosinaan kokeilla musiikin ja siluettihahmojen yhteistyötä. Hän tuotti muun muassa lyhytelokuvat Zehn Minuten Mozart (1930), Harlekin (1931), Sissi (1932) ja Carmen (1933).
Elokuvia Italiassa, Saksassa ja Britanniassa

Reiniger lähti 1. syyskuuta 1939 Saksasta Italiaan, missä hänen miehensä oli aloittanut aiemmin yhteistyön Jean Renoirin kanssa. Renoirin ja Kochin elokuva Tosca valmistui vuonna 1941. Reiniger ja Koch teki vielä yhdessä toisen pitkän näytelmäelokuvan, lännenelokuvan Una signora dell’Ovest. Reinigerin ainoa oma italialainen elokuva oli L’Elisir d’Amore (1939). Kun Italian sotatilanne vaikeni vuoden 1943 aikana, Reiniger ja Koch palasivat Berliiniin, missä Reinigerin äiti oli sairastunut pahoin. Berliinissä Reiniger sai yllättäen tarjouksen, ja hän pääsi tekemään elokuvaa Die Goldene Gans. Pitkittynyttä tuotantoa kuvattiin vuodet 1944–1947.
Reiniger jätti Saksan uudestaan vuonna 1949 ja muutti Englantiin, missä hän työskenteli alkuun tunnettujen nukeillanäyttelijöiden Ann Hogarthin ja tämän miehen Jan Bussellin kanssa. Reiniger työskenteli vuodesta 1951 Abbey Arts Centre -taiteilijayhteisössä. Hän asui siellä lähes elämänsä loppuun asti. Englannissa hän ohjasi muun muassa lasten lyhytelokuvia BBC:lle. 12 fantasiaelokuvaa tehtiin vuosina 1953 ja 1954. Reinigerin Britannian-kauden työt tunnetaan melko huonosti.
Aiheesta muualla

Kuvia tai muita tiedostoja aiheesta Lotte Reiniger Wikimedia Commonsissa
Lotte Reiniger ja tämän aviomies Carl Koch sekä Walter Türck ja Alexander Kardan työskentelemässä monitasokameralla.
Reiniger Lontoossa vuonna 1970.
Guybrush Threepwood

| Guybrush Threepwood |
| --- | --- |
 Guybrush Tales of Monkey Island -pelissä.
Pelisarja:  Monkey Island
Ensimmäinen peli:  The Secret of Monkey Island
Luoja:  Ron Gilbert  Bret Barret
Ääninäyttelijä  (englanti):  Dominic Armato
Lisää peliartikkeleitavideopelien teemasivulla
Guybrush Threepwood on Ron Gilbertin ja Brett Barretin luoman ja LucasArtsin tuottaman Monkey Island -seikkailupelisarjan päähenkilö.
Guybrush esiintyi ensimmäisen kerran Monkey Island -pelisarjan ensimmäisessä osassa, The Secret of Monkey Islandissa. Siinä hahmo kuvataan outona teininä, jonka suurin toive oli tulla merirosvoksi. Guybrush Threepwoodin päävihollinen läpi pelisarjan on ollut epäkuollut merirosvo LeChuck.
Hahmon ääninäyttelijänä sarjan kolmannesta pelistä lähtien on toiminut näyttelijä Dominic Armato.
Historiaa > Hahmon synty

Etunimi Guybrush syntyi pelin kehityksen ollessa jo pitkällä. Kun päähenkilön sprite valmistettiin Deluxe Paint -ohjelmalla, se tallennettiin nimellä "guy" (= jätkä), jolloin sen perään liimautui tiedostotyyppi ".brush" luoden kokonaisuuden "guy.brush". Sukunimi Threepwood oli Dave Grossmanin roolipelihahmon nimi. Nimi on peräisin P. G. Wodehousen hahmoista Galahad Threepwood ja Clarence Threepwood, Emsworthin yhdeksäs jaarli. Jatkuvana vitsinä pelisarjan sivuhenkilöt lausuvat Guybrush Threepwoodin epätavallisen nimen väärin joko tahallaan tai vahingossa. Virhelausuntoja ovat mm. "Gibberish Driftwood", "Guybrush Nosehair" ja "Gorbush Threekwood".
Historiaa > Luonne

Vaikka lähikuvissa Guybrush näyttää perinteiseltä komealta nuorukaiselta, on hän luonteeltaan vain teini-ikäinen pojankloppi, jolta löytyy rohkeutta, älykkyyttä ja charmia vain nimeksi. Hänen paras taitonsa on kyky pidättää hengitystä jopa kymmenen minuutin ajan, eikä hänen tulevaisuutensa merirosvouralla näytä kovinkaan todennäköiseltä. Hänellä on kuitenkin myös peräänantamaton luonne, ja itsepäisesti hän yrittää suorittaa kolme merirosvoksi pääsemisen koetta.
Guybrush lähes paljastaa olevansa yhdeksäntoistavuotias sarjan toisessa osassa, mutta valehtelee olevansa kahdenkymmenenyhden. Tämän perusteella hän olisi ollut kahdeksantoista sarjan ensimmäisessä osassa. Sarjan kolmannessa osassa kerrotaan hänen olevan kahdenkymmenen, mutta tämä aiheuttaa ristiriidan, sillä hän kertoo olleensa viisi vuotta LeChuckin vankina.
Sarjan kolmannessa ja neljännessä osassa Guybrush mainitsee käsittämättömän posliinikammonsa. Tämä fobia saattaa olla humoristinen anekdootti Indiana Jonesin käärmepelosta. Joidenkin mielestä tämä fobia juontaa juurensa pelisarjan ensimmäiseen osaan, jossa Guybrush ja LeChuck taistelevat.
Perintö

Monkey Island -fanit vertailevat keskenään Guybrushia ja Space Quest -pelien Roger Wilcoa. Molemmat ovat hyväätarkoittavia mutta hieman sumeaälyisiä hahmoja, jotka saavuttavat epätodennäköisiä sankaritekoja todennäköisesti vahingossa.
Kun sarjan neljännessä osassa Guybrush yrittää juoda tölkillisen grogia, Elaine huudahtaa "Guybrush Ulysses Threepwood!". Täten voi olettaa että "Ulysses" on hahmon toinen nimi.
Jotkut fanit uskovat, että Will Turner, vastentahtoinen merirosvo elokuvassa Pirates of the Caribbean: Mustan helmen kirous perustuisi Guybrush Threepwoodin hahmoon. Väite saattaa olla totta, sillä Ron Gilbert on myöntänyt että Disneylandin huvilaite Pirates of the Caribbean oli inspiraation lähde Monkey Island -pelisarjalle.
LucasArtsin pelissä Indiana Jones and the Infernal Machine huijauskoodi "makemeapirate" muuntaa Indiana Jonesin kolmiulotteiseksi Guybrush Threepwoodiksi. Tämän lisäksi sinkoa käytettäessä sen ammus korvautuu kumikanalla, ja trooppiset rummut soivat taustalla kunnes kumikana räjähtää. Gyubrushin hahmomalli on käytössä myös pelissä Star Wars: The Force Unleashed II.
Aiheesta muualla

Guybrush Threepwood Monkey Island Wikissä
-pelisarja
| --- | --- |
Pelit:   The Secret of Monkey Island  LeChuck’s Revenge  The Curse of Monkey Island  Escape from Monkey Island  Tales of Monkey Island  Return to Monkey Island 
Hahmot:   Guybrush Threepwood  Elaine Marley  LeChuck  Herman Toothrot  Voodoo Lady  Stan  Ozzie Mandrill  Luettelo Monkey Island -pelisarjan hahmoista 
Saaret:   Blood Island  Booty Island  Dinky Island  Jambalaya  Lucre  Mêlée  Monkey  Phatt  Plunder  Scabb  Skull 
Muuta:   SCUMM  GrimE  iMuse
Unelmointi

Vittorio Matteo Corcos, Haaveita, 1896.
Unelmointi tai päiväuni tarkoittaa ihmisen ajatusten virtaa hänen ollessaan valveilla. Unelmoivan ihmisen ajatukset harhailevat joko tarkoituksellisesti tai spontaanisti pois siitä, mitä hän on sillä hetkellä tekemässä.
Useimmat päiväunet ovat realistisia mutta vaeltelevia ajatuksia, jotka liittyvät henkilön omaan elämään. Päiväunet voivat myös olla mielikuvituksellisia tapahtumia, kuten suuria saavutuksia, sankaritekoja, jännittäviä karkaamisia, urheilullisia tai yliluonnollisia urotöitä, rakkaus- tai seksiseikkailuja, poikkeuksellisia itseluottamuksen osoituksia tai epätodennäköisiä väkivaltatekoja.
Monet päiväunet liittyvät henkilön tavoitteisiin ja käsittelevät keskeneräisiä asioita. Monesti unelmoinnin käynnistää jokin tällaisen tavoitteen mieleen tuova ärsyke, joka voi olla ulkoinen tai omista ajatuksista syntynyt, tai tunne. Henkilö alkaa unelmoida usein silloin, kun hän ei voi sillä hetkellä toimia tavoitteellisesti. Ne unelmoijat, jotka haaveilevat onnistumisista eivätkä keinoista saavuttaa tavoitteensa, onnistuvat näitä harvemmin tavoitteissaan.
Tutkijat ovat jakaneet päiväunet kolmeen luokkaan: myönteiset, rakentavat ja nautinnolliset; syylliset ja pelottavat; ja heikkoon tarkkaavaisuuden hallintaan liittyvät.
Unelmointi on yleisintä nuorilla aikuisilla, joiden ajatuksista noin puolet on päiväunia. Iän myötä unelmointi vähenee. Vanhukset eivät enää juurikaan unelmoi etenkään seksistä, sankariteoista tai vihamielisistä tilanteista.
Unelmoinnin tarkoitukseksi on esitetty tavoitteiden pitämistä mielessä kun ihminen tekee muita asioita. Päiväunissa voi myös arvioida menneitä kokemuksia ja harjoitella tulevaisuutta varten. Päiväunissa löytyy luovia ratkaisuja vaikeisiin ongelmiin. Päiväuniin yhdistyy lisäksi kasvanut empatia toisia ihmisiä kohtaan. Toisaalta masentuneiden ihmisten päiväunet ovat usein masentavia.
Ulla-Britt Wieslander

| Ulla-Britt Rosberg> Ulla-Britt Wieslander |
| --- | --- |
 Ulla-Britt Wieslander vuonna 1965
Henkilötiedot
Syntynyt: 10. kesäkuuta 1942 Borås
Kuollut: 24. marraskuuta 2023 (81 vuotta) Veenge, Halland
Yleisurheilija
Pituus:  168 cm
Paino:  54 kg
Laji:  pikajuoksu
Seura:  IK Ymer
Ennätykset:   100m:11,86 (1968) 200m: 24,2 (1964) 400m: 55,9 (1967) 80m aidat: 10,7 (1968)
Uran alku:  1957
 Tietolaatikko päivitetty 3. syyskuuta 2024 
Ulla-Britt Rosberg (o.s. Wieslander, 10. kesäkuuta 1942 Borås – 29. marraskuuta 2023 Veenge) oli ruotsalainen pikajuoksija, joka hallitsi pikajuoksumatkoja Ruotsissa 1960-luvulla. Hän oli mukana kolmissa kesäolympialaisissa eli vuosina 1960, 1964 ja 1968. Hän oli myös Suomi–Ruotsi-maaotteluissa Ruotsin joukkueen merkittävä pisteiden kerääjä.
Wieslander osallistui olympialaisiin vuonna 1960 200 metrin ja 80 metrin aitajuoksussa, 1964 100 metrin juoksussa ja 1968 100 metrin ja 80 metrin aitajuoksussa. Hän eteni Tokion vuoden 1964 olympialaisissa 100 metrin alkueristä välieriin; muulloin hän jäi alkueriin.
Uransa aika Ulla-Britt Wieslanderista tuli Ruotsin-mestari viisi kertaa (1959-1960, 1963-1965, 1967) 100 metrin juoksussa, kuusi kertaa (1959-1961, 1963-1964, 1967) 200 metrin juoksussa ja viisi kertaa (1960-1961, 1963-1964, 1966) 80 metrin aitajuoksussa ja kolme kertaa pikaviestissä (1958-1960) IF Ymerin joukkueessa.
Suomi-Ruotsi -maaotteluissa Wieslander oli vakiokilpailija vuosina 1959-1968 eli kaikkiaan 11 maaottelussa. Hän saavutti niissä kaikkiaan 15 henkilökohtaista lajivoittoa (seitsemän 100 metrillä, neljä 200 metrillä ja neljä 80 metrin aidoissa) ja oli mukana useita kertoja maaotteluviestin voittaneissa ruotsalaisissa pikaviestijoukkueissa.  Kanssakilpailijoista erityisesti kovia vastustajia olivat maannainen Karin Wallgren-Lundgren ja aitajuoksussa suomalainen Sirkka Norrlund.
Pohjoismaiden mestaruuskilpailuja (PM) järjestettiin 1960-luvun alkupuoliskolla. Niissä Wieslander menestyi erinomaisesti. Hän saavutti kaikkiaan kuusi Pohjoismaiden mestaruutta kaksissa PM-kisoissa vuosina 1961 ja 1963 eli kaksi kertaa 100 ja 200 metrillä sekä kerran pikaviesissä ja 80 metrin aidoissa.
Tunnustusta menestyksestä

Vaikka urheilu-ura päättyi vasta 1968, Wieslander nimettiin vuonna 1961 Ruotsin yleisurheilun Stora Grabbariksi numerolla 211.
Liike Nyt Nuoret

| Liike Nyt Nuoret Liikkeen Nuoret> Rörelse Nu ungdom |
| --- | --- |
  
  
  
Perustettu:  2020
Puheenjohtaja:  Iina Ilmarinen
Varapuheenjohtajat:   Conny Viento  Matias Nieminen 
Ideologia:  liberalismi suora demokratia markkinatalous
Jäsenmäärä:  n. 20 
Värit:      
Kotisivu:  sites.google.com/liikenytnuoret.fi/liikenytnuoret/
Infobox OKVirheellinen NIMI-arvo: 
Liike Nyt Nuoret eli Liikkeen Nuoret (ruots. Rörelse Nu ungdom) on vuonna 2020 perustettu Liike Nyt -puolueen nuorisojärjestö. Järjestön tavoite on herättää nuorten kiinnostusta yhteiskunnallisiin asioihin sekä osallistaa nuoria politiikkaan ja yhteiskunnalliseen keskusteluun. Järjestön puheenjohtaja on vuonna 2023 Iina Ilmarinen.
Liike Nyt Nuorten politiikka perustuu puolueen poliittisten tavoitteiden edistämiseen nuorten näkökulmasta. Järjestö pitää esillä tasa-arvoista, avointa ja modernia yhteiskuntaa, kaikkien mahdollisuutta kouluttautua sekä tehdä omaa elämäänsä koskevia valintoja.
Liike Nytin nuorisojärjestöön kuuluu noin 20 jäsentä.
Puheenjohtajat

2022: Netta Salonen
2023– Iina Ilmarinen
Lake Charles

| Lake Charles |
| --- | --- |

 Koordinaatit: 30°12′53″N, 93°12′31″W 
Valtio:  Yhdysvallat
Osavaltio:  Louisiana
Piirikunta:  Calcasieu
Hallinto:  
 – Pormestari:  Nicholas E. ”Nic” Hunter
Pinta-ala:  
 – Kokonaispinta-ala:  125,51 km²
 – Josta vettä:  7,28 km² (5,63 %)
Korkeus:  4 m
Väkiluku (2020):  84 872
 – Väestötiheys:  680 as./km²
 – Metropolialue:  254 652
Aikavyöhyke:  UTC−6
Lempinimi::  Festival Capital of Louisiana
 
 Cityoflakecharles.com 
Infobox OKVirheellinen NIMI-arvo: 
Lake Charles (ransk. Lac Charles) on Yhdysvaltain Louisianan osavaltion viidenneksi suurin kaupunki. Vuoden 2020 väestönlaskennassa Lake Charlesissa asui 84 872 asukasta. Kaupunki toimii Calcasieun piirikunnan hallintokeskuksena. Kaupunki on tunnettu petrokemikaalistaan. Kaupungin pinta-ala on 125,5 neliökilometriä ja veden pinta-ala on 7,3 neliökilometriä. Bordeaux'laiset herra ja rouva LeBleu ovat ensimmäiset tunnetut eurooppalaiset, jotka asuttivat alueen 1781. Alue, jolle he asettuivat, tunnetaan nykyään nimellä LeBleu Settlement.
Lake Charlesin keskustaa
Lake Charlesia Charlesjärven rannalla.
Aiheesta muualla

Kuvia tai muita tiedostoja aiheesta Lake Charles Wikimedia Commonsissa
Kauhavan yläkoulu

| Kauhavan yläkoulu |
| --- | --- |
 Vanha koulu vuonna 2008
Sijainti:  Jylhäntie 14, Kauhava
Tyyppi:  Peruskoulu
Rehtori:  Sanna Kangas
Luokat:  7.–9.
Oppilaita:  n. 300
Verkkosivut
Kauhavan yläkoulu oli Kauhavan kirkonkylällä toiminut peruskoulun luokat 7–9 käsittävä koulu. Koulussa oli noin 300 oppilasta ja yli 30 opettajaa. Koulu toimi samoissa tiloissa Kauhavan lukion kanssa. Koulun rehtorina toimi Sanna Kangas ja vararehtorina Sami Nuottimäki.
Koulurakennes purettiin vuonna 2016 sisäilmaongelmien takia.
Syksyllä 2020 Kauhavan yläkoulu yhdistettiin Nahkalan, Pernaan ja Ruotsalan alakoulujen kanssa Kauhavan yhtenäiskouluksi.